PLANI PËR INTEGRITET

2023 - 2026

KOMUNA E GJAKOVËS

2022, Gjakovë

**Përmbajtja**

[1. Hyrja 3](#_Toc25261302)

[2. Deklarata për Integritet 4](#_Toc25261303)

[3. Parimet e menaxhimit të Integritetit 6](#_Toc25261304)

[3.1 Lidershipi 6](#_Toc25261305)

[3.2 Përfshirja e personelit 6](#_Toc25261306)

[3.3 Qasja sistemore 7](#_Toc25261307)

[4. Objektivat e Planit të Integritetit 7](#_Toc25261308)

[5. Procesi i zhvillimit të Planit të Integritetit 7](#_Toc25261309)

[5.1 Fazat e zhvillimit të Planit të Integritetit 8](#_Toc25261310)

[5.1 Metodologjia e vlerësimit të rrezikut 9](#_Toc25261311)

[7.1.1 Matrica vlerësimit të rrezikut 9](#_Toc25261312)

[7.1.2 Vlerësimi i përgjithshëm i rrezikut 10](#_Toc25261313)

[6. Monitorimit i zbatimit të Planit të Integritetit dhe raportimi 10](#_Toc25261314)

[7. Fushat e rrezikut 12](#_Toc25261315)

[7.1 Fushat e përgjithshme të Rrezikut 12](#_Toc25261316)

[7.1.1 Drejtimi dhe menaxhimi 12](#_Toc25261317)

[7.1.2 Politika e burimeve njerëzore, sjellja etike dhe profesionale e të punësuarve 12](#_Toc25261318)

[7.1.3 Planifikimi dhe menaxhimi financiar 12](#_Toc25261319)

[7.1.4 Ruajtja dhe siguria e të dhënave dhe dokumenteve 12](#_Toc25261320)

[7.2 Fushat e veçanta të rrezikut 12](#_Toc25261321)

[7.2.1 Auditimi i Brendshëm 12](#_Toc25261322)

[7.2.2 Prokurimi publik 12](#_Toc25261323)

[7.2.3 Zhvillimi ekonomik lokal 12](#_Toc25261324)

[7.2.4 Planifikimi urban dhe rural 13](#_Toc25261325)

[7.2.5 Standardet e ndërtimit dhe kontrolli 13](#_Toc25261326)

[7.2.6 Inspektimet 13](#_Toc25261327)

[7.2.7 Arsimi Publik 13](#_Toc25261328)

[7.2.8 Shëndeti publik 13](#_Toc25261329)

[7.2.9 Licencimi i shërbimeve 13](#_Toc25261330)

[7.2.10 Mirëmbajtja e rrugëve dhe e parqeve 13](#_Toc25261331)

# **Hyrja**

Në pajtim me legjislacionin në fuqi dhe “Strategjinë Shtetërore Kundër Korrupsionit” të cilat obligojnë të gjitha institucionet të zhvillojnë dhe miratojnë planet e integritetit, Komuna e Gjakovës, harton dhe miraton Planin e Integritetit për periudhën 2023 -2026.

Plani i integritetit është një mjet për vendosjen dhe verifikimin e integritetit të organizatës dhe është një proces i dokumentuar për të vlerësuar nivelin e cenueshmërisë së një organizate dhe ekspozimin e saj ndaj praktikave jo etike dhe të korrupsionit. Plani është dokument operativ, që ofron masa të mbështetura tek rreziku për të arritur objektivat e integritetit të komunës. Plani rithekson përkushtimin e komunës për të shtuar dhe fuqizuar kontrollet ekzistuese operative në të gjitha aktivitetet, duke u fokusuar në ofrimin e shërbimeve efikase, transparente dhe të orientuar kah klienti. Plani përshkruan masat e bazuara në rrezik për arritjen e objektivave të komunës dhe forcimin e sundimit të ligjit, si dhe vlerat dhe standardet profesionale.

Plani i integritetit mundëson:

* Identifikimin e rreziqeve përkatëse të korrupsionit në fusha të ndryshme të punës në një organizate individuale;
* Vlerësimin e çfarëdo lloj rreziku që mund të paraqes rrezik për shfaqjen e korrupsionit për një organizatë individuale; dhe
* Përcaktimin e masave për të zvogëluar ose eliminuar rreziqet e korrupsionit.

Plani i Integritetit pritet të kontribuojë në mënyrë domethënëse në:

* Rritjen e mundësive që Komuna të arrijë objektivat e saja organizative duke vënë përpara një menaxhim pro-aktiv të rrezikut të integritetit. Kjo do të përmirësojë rezistencën organizative ndaj korrupsionit dhe do të zvogëlojë/eliminojë mundësitë për korrupsion.
* Përqendrimin tek prioritetet, në bazë të identifikimit dhe vlerësimit të rrezikut që do ta ndihmojnë komunën të shpërndajë në mënyrë efektive burimet e disponueshme kundër korrupsionit në mënyrë që të shfrytëzohen në mënyrën më mirë të mundshme;
* Përmirësimin e kontrolleve operacionale ndaj shkeljeve të integritetit që do të rrisin efektivitetin, efikasitetin dhe transparencën e të gjitha proceseve, përfshirë ofrimin e shërbimeve;
* Mbajtjen e një sistemi për të siguruar pajtueshmërinë me kërkesat dhe standardet përkatëse ligjore dhe procedurale;
* Krijimin e një mjedisi të brendshëm të favorshëm kundër korrupsion përmes trajnimit të synuar dhe ndërgjegjësimit, si dhe duke inkurajuar një bashkëpronësi të të gjithë stafit në procesin e zhvillimit, zbatimit dhe monitorimit të planeve të integritetit;
* Rritjen e mëtejshme të besimit të palëve të brendshme dhe të jashtme të interesit në përkushtimin për integritet që demonstrohet nga Komuna.

Me zbatimin e këtij Plani, komuna do të jetë në pozitë më të mirë për të siguruar efikasitet, efektivitet, transparencë dhe etikë gjatë arritjes së rezultateve të synuara, përfshirë këtu shërbimet më të përmirësuara për publikun dhe rritje të kënaqshme nga ana e palëve të interesuara. Plani mbështetet në rezultatet e një planifikimi gjithëpërfshirës për integritetin dhe të një procesi të vlerësimit të rrezikut të bërë nga komuna. Procesi ka përfshirë identifikimin e pikave të dobëta të organizatës në rastet e shkeljeve të integritetit dhe vlerësimin e tyre duke marrë parasysh dëmet materiale dhe jo materiale që shkaktojnë shkeljet përkatëse potenciale dhe gjasat që ngjarje të tilla mund të ndodhin duke parë rezistencën aktuale organizative të vërtetuar në rregulloret, procedurat, kodet, praktikat dhe përfshirjen e stafit.

# **Deklarata për Integritet**

Ne, në vazhdimësi bëjmë përpjekje të fuqishme për të rritur efikasitetin, trajtimin dhe cilësinë e shërbimeve publike dhe kështu në mënyrë të dukshme dhe të konsiderueshme, përmirësojmë kushtet e jetesës dhe të biznesit për komunitetin lokal.

Ne jemi të vetëdijshëm për mundësitë e sjelljeve keqpërdoruese dhe korruptive, për shkak të fushës së gjerë të ofrimit të shërbimeve dhe të shpenzimeve të buxhetit të planifikuar vjetor. Ekziston një potencial serioz për ushtrim të parregullt të pushtetit të monopolit të cilin ne duhet ta menaxhojmë me llogaridhënie, me përgjegjësi dhe me efikasitet.

Ne gjithashtu e kuptojmë mirë mandatin tonë për ta luftuar korrupsionin lokal. Drejtuesit e komunës janë të vendosur të zbatojmë me vendosmëri politikën “zero tolerancë” ndaj korrupsionit, kur ai zbulohet dhe të sigurojë se korrupsioni , mashtrimi, keqadministrimi apo çdo shkelje tjetër e integritetit apo e ndonjë natyre të ngjashme nuk do të tolerohet. Të gjitha shkeljet e mundshme do të hetohen, dhe ndaj atyre që janë përgjegjës do të merren masa. Këtu hyjnë edhe ngritja e akuzave penale, veprimet administrative dhe korrigjime sipas nevojës.

Është përgjegjësi e të gjithë stafit tonë që të gjitha incidentet e mashtrimit dhe të korrupsionit, apo shkeljet e tjera të integritetit me natyrë të ngjashme t’i raportojë tek mbikëqyrësit e tyre. Një tjetër mënyrë raportimi do të bëhet përmes paraqitjes së informacionit përmes mekanizmit të caktuar për paralajmërim. Këto do të trajtohen me konfidencialitetin më të thellë dhe nuk do të zbulohen apo diskutohen me palë të tjera përveç atyre që janë ngarkuar me hetimin e këtyre raportimeve. Në mënyrë që të sigurohen informata nga burime të ndryshme të mbikëqyrjes së qytetarëve, ne inkurajojmë të gjithë ata që kanë informacione për korrupsion apo shkeljeve tjera të integritetit, të raportojnë përmes linjën telefonike kundër korrupsion si një mekanizëm funksional për raportim.

Ne do të bëjmë përpjekje të vazhdueshme të përcaktojmë ekspozimet e mundshme të organeve të administratës komunale, kushteve të tyre organizative, proceseve dhe punonjësve, ndaj korrupsionit dhe sjelljeve tjera të paligjshme dhe jo etike. Duke identifikuar rreziqet, planifikimin dhe zbatimin e masave adekuate, ne forcojmë integritetin dhe kulturën kundër-korrupsion në punën e organeve të administratës komunale. Përmes planit të integritetit, ne eliminojmë shkaqet e korrupsionit të cilat mundësojnë forcimin e sundimit të ligjit dhe besimin e qytetarëve në punën e organeve të administratës komunale.

Të gjithë ne jemi përgjegjës për parandalimin efikas, zbulimin me kohë dhe hetimin e korrupsionit, mashtrimit apo çdo shkeljeje tjetër të integritetit në komunë. Ne jemi të vendosur që:

* në realizimin e mandatit dhe detyrave tona të veprojmë ndershëm, guximshëm, të matur, moralshëm, drejtë dhe me profesionalizëm.

* të mos përdorim asnjëherë detyrën zyrtare si dhe qasjen e besuar në resurset publike, duke përfshirë qasjen në informata për përfitime personale për ne apo të tjerët, apo për qëllime të avancimit në detyrë.
* të ndërmarrim të gjithë hapat e nevojshëm për të parandaluar dhe zgjidhur çfarëdo konflikti real, të dukshëm apo potencial të interesit ndërmjet përgjegjësive tona zyrtare dhe çështjeve tona private në të mirë të interesit publik.
* të përmbahemi nga përfshirja në çfarëdo biznesi apo transaksioni apo nga të pasurit e çfarëdo interesi financiar apo interesi tjetër personal, që është apo mund të dalë të jetë në përputhje jo të plotë me kryerjen e detyrave zyrtare.
* të shmangim nepotizmin dhe favorizimin në punësim dhe ofrimin e shërbimeve komunale.
* të përmirësojmë konsiderueshëm politikat tona parandaluese të korrupsionit duke zbatuar me përpikëri planin e integritetit.
* të përmbahemi nga çfarëdo sjellje që mund të humbë vlerën e imazhit të integritetit apo profesionalizmit të komunës

Andaj, unë deklaroj përkrahjen time të plotë dhe përkushtimin tim maksimal për të gjitha përpjekjet që fuqizojnë, zhvillojnë dhe përmirësojnë vazhdimisht sistemin e menaxhimit të integritetit brenda Komunës së Gjakovës.

\_\_\_\_\_\_\_\_\_\_\_\_\_\_\_\_\_\_\_

 Kryetari i Komunës

# **Parimet e menaxhimit të Integritetit**

## **Lidershipi**

Menaxhmenti i lartë duhet në mënyrë të dukshme të demonstrojë një përkushtim aktiv të bazuar në fakte për integritetin. Kjo do të kërkonte nga ata që të udhëheqin procesin qysh nga fillimi, përmes zhvillimit të politikave të integritetit. Është shumë e rëndësishme që ky përkushtim të jetë i vazhdueshëm në mënyrë që të kuptohet dhe të shihet mirë nga të gjitha palët e interesit, të jashtme dhe të brendshme.

## **Përfshirja e personelit**

Është shumë e rëndësishme pjesëmarrja e secilit punëtor në zbatimin e suksesshëm të sistemit për menaxhimin e integritetit. Megjithatë, përfshirja kuptimplote kërkon edukimin e përshtatshëm dhe trajnimin lidhur me çështjet që kanë të bëjnë me integritetin, ngritjen e vetëdijes duke krijuar kështu besim dhe mjedis pozitiv për punë. Komunikimi efektiv i jashtëm dhe i brendshëm dhe koordinimi janë të rëndësishme për punë të suksesshme ekipore në mënyrë që të gjitha palët e përfshira të marrin dhe të mbajnë të njëjtin kuptim për projektin derisa është duke u zbatuar.

## **Qasja sistemore**

Identifikimi i fushave potenciale të korrupsionit dhe menaxhimi i proceseve të ndërlidhura për të siguruar integritet kërkon qasje sistemore. Kërkohet nga organizatat që të kushtojnë vëmendje të gjitha komponentëve të sistemit dhe të analizojnë marrëdhënien dhe ndërvarësinë ndërmjet tyre.

# **Objektivat e Planit të Integritetit**

Objektivi kryesor i Planit të Integritetit është të rrisë dhe të rendisë përpjekjet dhe burimet për të zvogëluar/eliminuar në mënyrë progresive dhe sistematike shkaqet dhe efektet shkatërruese të korrupsionit dhe të sjelljeve jo etike në komunë.

Objektivat specifike janë:

* Sigurimi i një platforme ku të gjithë individët dhe njësitë në komunë si dhe qytetarët mund të përfshihen në luftën kundër korrupsionit dhe sjelljeve jo etike në punën e organeve të administratës komunale.
* Krijimi i vetëdijes së publikut mbi rreziqet e korrupsionit, sensibilizimi i qytetarëve dhe bizneseve për rolin e tyre në zvogëlimin/eliminimin e korrupsionit dhe sjelljeve jo etike.
* Përmirësimi i raportimit të rasteve të korrupsionit dhe sjelljeve jo etike në komunë.
* Rritja e efikasitetit në ofrimin e shërbimeve në sektorin publik dhe privat.
* Krijimi dhe mirëmbajtja e partneriteteve në luftën kundër korrupsionit dhe sjelljeve jo etike si dhe forcimi i sundimit të ligjit.

# **Procesi i zhvillimit të Planit të Integritetit**

Plani i Integritetit është një dokument që vlerëson ligjshmërinë e punës, integritetin institucional, pajtueshmërinë dhe mënyrën se si institucioni dhe punonjësit e tij veprojnë përmes vetëvlerësimit të ekspozimit ndaj rreziqeve, ndaj ndodhjes dhe zhvillimit të korrupsionit dhe / ose sjelljeve tjera të papranueshme etike dhe profesionale.

Plani i Integritetit kryesisht përbëhet nga:

* Regjistrimi i cenueshmërisë të identifikuar dhe të vlerësuar për të gjitha fushat e funksionimit të komunës.
* Përcaktimi i masave për përmirësimin e integritetit që përshkruan në detaje të gjitha masat që duhet të zbatohen për të zvogëluar cenueshmërinë e integritetit, si dhe afatin kohor përkatës dhe përgjegjësitë organizative për zbatimin e masave.

Me rastin e zhvillimit të Planit të Integritetit bëhet vlerësimi i cenueshmërisë së integritetit për të gjitha fushat e funksionimit të komunës. Të gjithë të punësuarit kanë pasur mundësi të marrin pjesë në vlerësimin e rrezikut të fushave të funksionimit të komunës dhe të propozojnë masa për të përmirësuar integritetin dhe cilësinë e përgjithshme të menaxhimit si dhe ofrimin e shërbimeve.

## **Fazat e zhvillimit të Planit të Integritetit**

Zhvillimi i Planit të Integritetit përbëhet prej disa fazave si në vijim:

* ***Faza përgatitore*** – përfshin themelimin e grupit punues dhe emërimin e koordinatorit për zhvillimin e planit ë integritetit; mbledhjen e informacioneve të nevojshme për zhvillimin e planit të integritetit si dhe njoftimin e të gjithë punonjësve për rëndësinë e Planit të Integritetit.
* ***Faza e vlerësimit të rrezikut të integritetit*** – gjatë kësaj faze koordinatori së bashku me grupin punues analizojnë dokumentacionin e mbledhur (legjislacionin dhe aktet nënligjore të zbatueshme në punën e administratës së komunës; përshkrimet e punës dhe fushëveprimin e çdo njësie komunale) si dhe çdo proces për vendimmarrje dhe ofrimin e shërbimeve. Mbi bazën e analizës së gjendjes aktuale përcaktohen fushat e rrezikut si dhe identifikimi dhe vlerësimi i rreziqeve.
* ***Faza e përcaktimit të prioriteteve, dhe propozimit të masave për përmirësimin*** e ***integritetit –*** kjo fazë përfshinpërcaktimin e prioriteteve për intervenim, përcaktimin e masave për zvogëlimin/eliminimin e rreziqeve dhe përgjegjësit për zbatim
* ***Faza e monitorimit dhe raportimit të planit të integritetit*** - përfshin monitorimin, vëzhgimin dhe regjistrimin e rregullt të aktiviteteve që ndodhin në një Plan të Integritetit dhe procesin e mbledhjes së informacionit për të gjitha aspektet e zbatimit të Planit të Integritetit. Ndërsa raportimi mundëson që informacionet e mbledhura të përdoren në marrjen e vendimeve për përmirësimin e zbatimit të Planit të Integritetit

## **Metodologjia e vlerësimit të rrezikut**

Vlerësimi i rrezikut do të thotë renditja e rreziqeve më të mëdha në krye të listës, që paraqesin efekte thelbësore në integritetin e komunës dhe mund të rrezikojnë efikasitetin, besueshmërinë dhe imazhin e jashtëm të komunës. Kjo duhet të jetë baza për përcaktimin e masave për trajtimin e rrezikut. Prandaj, prioritetet përcaktohen ashtu që resurset e kufizuara në dispozicion për trajtim, mund të vendosen aty ku vërehet se janë më të nevojshme. Në përgjithësi, rreziqet e kategorizuara si të vogla, përputhen me standardet për marrje të rrezikut dhe nuk imponojnë nevojën për masa shtesë të trajtimit, por kërkojnë monitorim të efikasitetit të masave ekzistuese të trajtimit/kontrollit. Në anën tjetër, rreziqet madhore kërkojnë trajtim të menjëhershëm me masat adekuate.

Pas përcaktimit të dy parametrave, gjasave të ndodhjes së rrezikut dhe pasojave (ndikimit) të rrezikut të ndodhur, grupi punues duhet të përcaktojë nivelin e rrezikut për të gjitha rreziqet e identifikuara dhe të vlerësuara, duke përdorur Matricën e Rrezikut. Niveli përfundimtar i rrezikut përcaktohet bazuar në Matricën e Rrezikut si kombinim i gjasave dhe pasojave.

### **Matrica vlerësimit të rrezikut**

Matrica e vlerësimit të rrezikut mundëson të llogaritet rreziku në një fushë, aktivitetet e komunës për një kohë shumë të shpejtë, duke identifikuar të gjitha gjërat që mund të shkojnë keq dhe duke peshuar dëmin e mundshëm. Kjo e bën më të lehtë prioritizimin e çështjeve dhe ndërmarrjen e veprimeve, masave aty ku është më e nevojshme për të mbajtur fushën, aktivitetin e komunës në rrugë të mbarë.

Figura 1 . Matrica e vlerësimit të rrezikut

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Pasoja /Ndikimi**  | **Madhor**  | 10 |  |  |  |  |  |  |  |  |  |
| 9 |  |  |  |  |  |  |  |  |  |
| 8 |  |  |  |  |  |  |  |  |  |
| **Mesatar**  | 7 |  |  |  |  |  |  |  |  |  |
| 6 |  |  |  |  |  |  |  |  |  |
| 5 |  |  |  |  |  |  |  |  |  |
| 4 |  |  |  |  |  |  |  |  |  |
| **Vogël** | 3 |  |  |  |  |  |  |  |  |  |
| 2 |  |  |  |   |  |  |  |  |  |
| 1 | 2 | 3 |  4 | 5 |  6 |  7 | 8 | 9 |  10 |
| **Intenziteti i rrezikut** **(gjasat X ndikimi )** | **Ulët**  | **Mesatar**  | **Lartë** |
| **Probabiliteti/Gjasat**  |

Intensiteti i rrezikut fitohet duke shumëzuar probabilitetin/gjasën me pasojën/ndikimin duke përdorur matricën e rrezikut, "ndikimi (1-10) x pasoja (1-10)", treguar në figurën si më lartë.

### **Vlerësimi i përgjithshëm i rrezikut**

Vlerësimi i përgjithshëm i rrezikut të korrupsionit dhe formave të tjera të dëmtimit të integritetit, vlerësohet nga 1 në 100, si në tabelën e më poshtme:

|  |  |  |
| --- | --- | --- |
| Ulët | Mesatar | Lartë |
| 1 – 15 pikë | 16 - 48 | 49 - 100 |

 Rreziku me intensitet të ulët – mundësia e ndodhjes së korrupsionit ose formave tjera të dëmtimit të integritetit është shumë e vogël për shkak të masave ekzistuese të kontrollit.

 Rreziku me intensitet të mesëm – ndodhja e korrupsionit ose formave tjera të dëmtimit të integritetit është e mundur, por masat e kontrollit menaxhojnë këtë rrezik.

 Rreziku me intensitet të lartë – Korrupsioni ose format e tjera të dëmtimit të integritetit janë tashmë të pranishëm në këtë proces ose ka të ngjarë të ndodhin.

# **Monitorimi i zbatimit të Planit të Integritetit dhe raportimi**

Zbatimi i Planit të Integritetit do të monitorohet në vazhdimësi me mekanizma përkatës, do të rishikohet periodikisht dhe do të azhurnohet në përputhje me zhvillimet relevante normative, institucionale, procedurale dhe të personelit brenda mjedisit të jashtëm dhe të brendshëm të organizatës. Monitorimi i vazhdueshëm i zbatimit është i rëndësishëm për t’u siguruar se kontrolli i rrezikut të integritetit dhe masat për trajtim janë efektive, si në projektim ashtu edhe në funksionim, dhe se procedurat janë kuptuar si dhe plani integriteti është ndjekur.

Gjithashtu monitorimi duhet të përcaktojë nëse masat e përdorura për trajtimin e riskut kanë prodhuar efektet e planifikuara, kanë zbuluar ndryshimet në kontekstin e jashtëm dhe të brendshëm përfshirë ndryshimet e vetë rrezikut, ndryshime që kërkojnë rishikimin e trajtimit dhe prioriteteve të rrezikut si dhe kanë identifikuar cilat mësime duhen nxjerrë për planifikim në të ardhmen. Raportimi i rregullt, siguron se zbatimi i Planit bëhet në përputhje me orarin dhe se rezultatet e planifikuara janë arritur.

Me qëllim të sigurimit të zbatimit të planit të integritetit, krijohen mekanizmat për monitorimin dhe raportimin për zbatimin e Planit të Integritetit, si në vijim:

1. ***Menaxheri i Integritetit*** - emërohet me vendim të Kryetarit të Komunës (mund të jetë grup punues) dhe është përgjegjës për:
* promovimin e integritetit në komunë dhe merr masa për të parandaluar korrupsionin, konfliktin e interesit dhe format e tjera të sjelljeve jo etike të punonjësve;
* mbajtjen e Planit të Integritetit në pajtim me legjislacionin në fuqi, standardet e punës, metodat e vlerësimit të integritetit dhe me metodat e riparimit;
* zhvillimin e një qasje sistematike, gjithëpërfshirëse dhe të integruar dhe luftimi në mënyrë proaktive të kërcënimeve ndaj integritetit;
* pranimin dhe rishikimin e informacionit për situatat, ndodhitë dhe veprimet për të cilat ekziston një besim i arsyeshëm se ato përfaqësojnë një mundësi për shfaqjen dhe zhvillimin e korrupsionit, konfliktit të interesit dhe formave tjera të sjelljeve jo etike
* propozimin e masave të nevojshme për eliminimin dhe parandalimin e korrupsionit, konfliktit të interesit dhe formave tjera të sjelljeve jo etike;
* sigurimin e zbatimit, azhurnimit dhe vlerësimit në bazë të vazhdueshëm të Planit të Integritetit si dhe standardet, format dhe procedurat për të mbështetur PI;
* mbikëqyrjen dhe zbatimin e masave për përmirësimin e integritetit;
* në bashkëpunim me të gjitha njësitë organizative, përgatit raportet për zbatimin e planit të integritetit.
* raportimin mbi zbatimin e Planit të Integritetit.

Menaxheri i Integritetit raporton:

* tek Kryetari i Komunës dhe Drejtorët e Komunës çdo 6 muaj mbi zbatimin e Planit të Integritetit dhe masat përmirësues që duhet ndërmarr nga Drejtorët për periudhën e ardhshme
* pran Asamblesë së Komunës 1 herë në fund të vitit.
1. ***Koordinatori dhe grupi punues -*** emërohet me vendim të kryetarit të komunës dhe është përgjegjës për:
* përgatitjen e programit për hartimin e Planit të Integritetit;
* mbledhjen dhe analizimin e dokumentacionit të nevojshëm në lidhje me funksionimin e organeve të komunës, i cili është baza për vlerësimin e rrezikut dhe zhvillimin e Planit të Integritetit-
* konsultohet me grupe relevante të interesit nga sektori publik, shoqëria civile dhe qytetarët me qëllim të mbledhjes së informatave për hartimin e Planit të Integritetit
* harton draftin e Planit të Integritetit dhe prezanton te punëtoret për komente
* finalizon draftin e Planit të Integritetit dhe e dërgon për miratim te Kryetari i Komunës dhe Asambleja Komunale

# **Fushat e rrezikut**

## **Fushat e përgjithshme të Rrezikut**

### Drejtimi dhe menaxhimi

### Politika e burimeve njerëzore, sjellja etike dhe profesionale e të punësuarve

### Planifikimi dhe menaxhimi financiar

### Ruajtja dhe siguria e të dhënave dhe dokumenteve

## **Fushat e veçanta të rrezikut**

### Auditimi i Brendshëm

### Prokurimi publik

### Zhvillimi ekonomik lokal

### Planifikimi urban dhe rural

### Standardet e ndërtimit dhe kontrolli

### Inspektimet

### Arsimi Publik

### Shëndeti Publik

### Shërbimet Publike

### Komunikimi me palë të jashtme të interesit

|  |
| --- |
| **FUSHAT E PËRGJITHSHME TË RREZIKUT** |
| **Regjistrimi i rrezikut** | **Vlerësimi dhe matja e rrezikut** | **Veprimi ndaj rrezikut** |
| **Nr.** | **Fusha e rrezikut**  | **Përshkrimi i Rrezikut**  | **Masat ekzistuese të kontrollit** | **Gjasat**  | **Ndikimi** | **Vlerësimi i rrezikut** | **Masat e propozuara për zvogëlimin / eliminimin e rreziqeve** | **Njësia/zyrtari përgjegjës** |  **Afati i realizimit**  |
| **1.** | **DREJTIMI DHE MENAXHIMI** | Objektivat dhe prioritetet e zhvillimit të komunës të paqarta dhe jo transparente si dhe mos përfshirja e të gjitha fushave përkatëse për zhvillimin e komunës në Planin Zhvillimor  | Ligjet dhe aktet nënligjore; Raportet periodike; aktet e brendshme të komunës, Plani i Integritetit  |  5 |    9 |    45 | Zhvillimi i metodologjisë për hartimin e Planit Zhvillimor të komunës dhe zbatimin e saj.  | Kryetari i Komunës, Kryetari i Kuvendit, drejtuesit e organeve dhe drejtuesit e drejtorive komunale | Deri në tremujorin e fundit 2023 |
| Sigurimi i pjesëmarrjes së përfaqësuesve të të gjitha fushave përkatëse si dhe qytetarëve në zhvillimin e Planit Zhvillimor të komunës  |
| Opinion publik negativ dhe humbja e besimit të publikut në punën e administratës komunale dhe Kuvendit Komunal për shkak të transparencës së pamjaftueshme  |  2 |    7 | 14 | Përditësimi i informatave në ueb faqen e Komunës për t'i informuar qytetarët dhe mediat për aktivitetet e komunës | Kryetari i Komunës, Kryetari i Kuvendit, drejtuesit e drejtorive komunale | Në vazhdimësi |
| Informimi i vazhdueshëm i qytetarëve me procedurat për hartimin dhe miratimin e akteve me interes publik me qëllim të përfshirjes së tyre në vendimmarrje  | Zyra për Informim në bashkëpunim me Kryetarin e Komunës, Kryesuesin dhe Drejtoritë | Në vazhdimësi |
| Mospërputhja dhe paqartësia e përgjegjësive në administratën komunale  | 3 |  8 | 24 | Rishikimi i organizimit të brendshëm të administratës përmes Rregullores për organizimin e brendshëm dhe sistematizimin e vendeve të punës. | Njësia e Burimeve Njerëzore | Deri në tremujorin e dytë 2023 |
| Mos përcaktimi i qartë i përgjegjësive për monitorimin dhe raportimin e zbatimit të Planit të Integritetit  | 2 |  6 | 12 | Të përcaktohen përgjegjësitë sa i përket monitorimit dhe raportimit për zbatimin e Planit të Integritetit  | Kryetari i Komunës dhe drejtuesit e organeve komunale  | Pas miratimit të Planit të Integritetit  |
| Mos monitorimi dhe raportimi mbi zbatimin e Planit të Integritetit  | 2 |  9 |  18 | Të monitorohet dhe raportohet rregullisht zbatimi i Planit të Integritetit  | Mekanizmat përkatës të përcaktuara me vendim të Kryetarit të komunës | Çdo tre muaj  |
| Të rishikohet niveli i zbatimit dhe të përditësohen masat për përmirësime. | Menaxheri i integritetit, Koordinatori dhe Grupi Punues i integritetit . | Çdo gjashtë muaj tek Kryetari, një herë në vit para Kuvendit  |
| **2.** | **POLITIKA E BURIMEVE NJERËZORE, SJELLJA ETIKE DHE PROFESIONALE E TË PUNËSUARVE** | Mos plotësimi i vendeve të punës me staf adekuat dhe të mjaftueshëm  | Ligjet, aktet nënligjore; dhe aktet e brendshme të komunës |  2 | 7 | 14 | Zhvillimi dhe miratimi i Planit të Personelit  | Njësia e Burimeve Njerëzore | Dhjetor të çdo viti |
| Profesionalizmi dhe kompetenca e pamjaftueshme e të punësuarve.  |  3 |  6 | 18 | Zbatimi i parimit të meritës gjatë procedurave të punësimit | Njësia e Burimeve Njerëzore | Në vazhdimësi  |
| Të bëhet analiza e nevojave për trajnime  | Njësia e Burimeve Njerëzore, drejtuesit e drejtorive |
| Trajnimi i vazhdueshëm i të punësuarave  |
| Të bëhet vlerësimi i ndikimit të trajnimeve të mbajtura |
| Përshkrimet e vendeve të punës të nëpunësve të pa qarta | 2 |  7 |  14 | Të bëhet rishikimi i detyrave të punës si dhe harmonizimi i tyre me Rregulloren për organizimin e brendshëm dhe sistematizimin e vendeve të punës. | Njësia e Burimeve Njerëzore, drejtuesit e drejtorive dhe udhëheqësit e sektorëve. | Deri në tremujorin e tretë 2023 |
| 2 |  7 |  14 | Të harmonizohen përshkrimet e vendeve të punës me proceset dhe procedurat përkatëse të punës. | Njësia e Burimeve Njerëzore, drejtuesit e drejtorive dhe udhëheqësit e sektorëve | Deri në tremujorin e tretë 2023 |
| 2 |  7 |  14 | Të ju ri-dorëzohet përshkrimi i vendit të punës të gjithë nëpunësve  | Njësia e Burimeve Njerëzore,të gjithë nëpunësit | Deri në tremujorin e tretë 2023 |
| Mos zbatimi dhe monitorimi i Kodit komunal të etikës për gjithë zyrtarët komunal përfshirë zyrtarët publik dhe të zgjedhurit dhe të emëruarit. | 2 |  8 | 16 | Monitorimi i zbatimit të obligimeve dhe të drejtave sipas Kodit të Etikës për gjithë zyrtarët komunal përfshirë zyrtarët publik dhe të zgjedhurit dhe të emëruarit | Njësia e Burimeve Njerëzore | Në vazhdimësi |
| Mungesa e informimit dhe sensibilizimit për ekzistencën e kodit të etikës për stafin drejtues dhe stafin tjetër të komunës | 1 |  9 | 9 | Shpërndarja e Kodit të Etikës për të gjithë zyrtaret komunal dhe organizimi i takimeve për informim me përmbajtjen e Kodit. | Njësia e Burimeve Njerëzore | Në vazhdimësi |
| Mungesa e informimit dhe mos raportimit të dhuratave nga qytetarët tek punëtorët e Komunës (neni 17 dhe 18 i Rregullore (QRK - Nr. 04/2015 Për Kodin e Mirësjelljes në Shërbimin Civil tëRepublikës së Kosovës) | 4 | 6 | 24 | Njësisë për Burime Njerëzorë krijion një regjistri për regjistrimin e dhuratave të pranuarav nga nëpunësit;Të informohet stafit për rregullat e pranimit të dhuratave. | Njësia e Burimeve Njerëzore, të gjithë nëpunësit publik | Në vazhdimësi |
| Niveli i pamjaftueshëm i ndërgjegjësimit të punonjësve për raportimin e korrupsionit dhe aktiviteteve të tjera të paligjshme brenda institucionit. | 7 | 8 | 56 | Të sigurohet mbajtja e takimeve të rregullta ndërmjet menaxhmentit dhe personelit për prezantimin dhe diskutimin për mekanizmat e raportimit të korrupsionit dhe aktiviteteve të tjera të paligjshme. | Njësia e Burimeve Njerëzore,Kryetari i Komunës dhe Kuvendit dhe drejtuesit e drejtorive  | Në vazhdimësi |
|  |  |  | Të gjithë nëpunësit publik të punësuar dhe ata të cilët do të rekrutohet, të nënshkruajnë deklaratën e integritetit në bazë të secilës nëpunësi do të merr përgjegjësin përkatëse  | Njësia e Burimeve Njerëzore, të gjithë nëpunësit publik | Në vazhdimësi |
| **3.** | **PLANIFIKIMI DHE MENAXHIMI I BUXHETIT DHE FINANCAVE**  | Planifikimi jo adekuat i buxhetit vjetor komunal.  | Ligjet, aktet nënligjore; dhe aktet e brendshme të komunës | 2 |  7 |  14 | Të sigurohet pjesëmarrja e të gjitha palëve relevante gjatë planifikimit të buxhetit; | Drejtoria për Buxhet dhe Financa |  Në vazhdimësi |
| Organizimi i trajnimeve dhe punëtorive përkatëse për personelin për planifikim të buxhetit | Njësia e Burimeve Njerëzore dhe Drejtoria për Buxhet dhe Financa |
| Shpenzimi i buxhetit jo në mënyrë adekuate dhe jo mjaftueshëm transparent  | 2 | 7 | 14 | Hartimi dhe miratimi i planit të shpenzimeve  | Kryetari i Komunës dhe drejtoria për buxhet dhe financa  | Pas aprovimit të buxhetit vjetor |
| Raportim i rregullt për shpenzimet buxhetore. | Drejtoria për Buxhet dhe Financa | Në vazhdimësi  |
| Publikimi i planit të shpenzimeve në ueb faqen e komunës  | Njësia për informim |
| Të sigurohet mbikëqyrja e mbi zbatimin e buxhetit nga KPF | Drejtoria për Buxhet dhe Financa dhe KPF | Çdo tremujor |
| Raportim i rregullt për shpenzimet buxhetore dhe realizimin e buxhetit | Drejtoria për Buxhet dhe Financa  |  |
| Inventarizimi dhe regjistrimi joefikas i aseteve komunale |  5  | 6  | 30  | Të përditësohet regjistri i brendshëm i aseteve të komunës | Drejtoria për Buxhet dhe Financa | Deri në tremujorin e dytë 2023 |
| **4.** | **RUAJTJA DHE SIGURIA E TË DHËNAVE DHE DOKUMENTACIONIT** | Siguria e pamjaftueshme e të dhënave në sistemet e teknologjisë informative si dhe përdorimi i tyre për qëllime jozyrtare | Ligjet, aktet nënligjore; dhe aktet e brendshme të komunës. |  4 |  9 |  36 | Zhvillimi dhe miratimi i procedurës së punës për proceset që realizohen përmes sistemeve të teknologjisë informative  | Kryetari i Komunës, Drejtoria e Administratës dhe sektori i TIK  | Në vazhdimësi |
| Të sigurohet informimi për të gjithë të punësuarit lidhur me rrezikut nga mashtrimet dhe korrupsioni që kanë të bëjnë me sigurinë e informacionit dhe shfrytëzimin e të dhënave të kompjuterizuara  | Drejtoria e Administratës dhe sektori i TIK | Në vazhdimësi |
| Trajtimi jo adekuat i dokumentacionit zyrtar dhe informacionit | 3 |  8 |  24 | Zbatimi dhe monitorimi i Kodit të Etikes | Njësia e Burimeve Njerëzore | Në vazhdimësi |
| **FUSHAT E VEÇANTA TË RREZIKUT** |
| **Regjistrimi i rrezikut** | **Vlerësimi dhe matja e rrezikut** | **Veprimi ndaj rrezikut** |
| **Nr.** | **Fusha e rrezikut**  | **Përshkrimi i Rrezikut**  | **Masat ekzistuese të kontrollit** | **Gjasat**  | **Ndikimi** | **Vlerësimi i rrezikut** | **Masat e propozuara për zvogëlimin / eliminimin e rreziqeve** | **Njësia/zyrtari përgjegjës** |  **Afati i realizimit**  |
| **1.** | **AUDITIMI I BRENDSHËM** | Mungesa e planifikimit të auditimit të bazuar në rrezik dhe auditimeve rast pas rasti | Ligjet, aktet nënligjore; dhe aktet e brendshme të komunës | 2 | 8 | 16 | Të sigurohet planifikim efektiv i auditimit i bazuar në rezultatet e vlerësimit të rrezikut dhe të monitorohet zbatimi i këtij plani si dhe të planifikohen masa përmirësuese në rast nevoje. | Kryetari i Komunës, Komisioni i auditimit, Njësia e auditimit  | Në vazhdimësi  |
| Të sigurohen auditime rast pas rasti për të vërtetuar të gjeturat gjatë inspektimeve |
| Mungesa e mbikëqyrjes adekuate, profesionale mbi zbatimin e rekomandimeve | 3 | 9 | 27 | Zhvillimi i një plani për zbatimin e rekomandimeve të auditimit | Kryetari i Komunës | Në baza vjetore |
| Raportim i rregullt mbi zbatimin e rekomandimeve të auditimit | Grupi Punues | Në vazhdimësi |
| Mungesa e koordinimit ndërmjet Njësisë së AB, Komisionit të Auditimit dhe Kryetarit  | 3 | 8 | 24 | Të përmirësohet sistemi i komunikimit mes njësisë së auditimit të brendshëm dhe organeve të tjera komunale. | Kryetari i Komunës, Njësia e AB, Komisioni i Auditimit | Në vazhdimësi |
|  |  | Mungesa e kapaciteteve njerëzore brenda Njësisë së Auditimit |  | 6 | 9 | 54 | Rekrutimi i stafit të mjaftueshëm për funksionimin adekuat të Njësisë së Auditimit | Njësia e Burimeve Njerëzore | Deri në tremujorin e parë 2023 |
| **2.** | **PROKURIMI PUBLIK** | Përgatitje joefikase e specifikimeve të tenderit | Ligjet, aktet nënligjore; dhe aktet e brendshme të komunës | 6 | 9 | 54 | Rritja e kapaciteteve për përgatitjen e specifikimeve të tenderit duke marrë parasysh kriteret për mos-diskriminim dhe duke siguruar qasje të barabartë.Dhe  | Njësia e prokurimit dhe Njësia e Burimeve Njerëzore  | Në vazhdimësi |
| Organizimi i trajnimeve dhe punëtorive përkatëse për personelin për prokurimin publik | Njësia e prokurimit dhe Njësia e Burimeve Njerëzorë | Në vazhdimësi |
| Mos transparenca dhe mbikëqyrja e pa mjaftueshme e prokurimit publik  | 3 | 8 | 24 | Publikimi i Planit të Prokurimit në ueb faqen e komunës  | Njësia e prokurimit | Pas miratimit të planit të prokurimit  |
| Të caktohen auditime pas prokurimit dhe dhënies së kontratës për tenderë për të rishikuar respektimin e standardeve të specifikuara procedurale  | Kryetari i Komunës, Njësia e Auditimit të Brendshëm. | Në vazhdimësi |
| Të kufizohen mundësitë për komunikim me ofertuesit duke krijuar protokoll të qartë për komunikimin me ofertuesit dhe duke krijuar pika të qarta të kontaktit | Kryetari i Komunës dhe Njësia e prokurimit | Në vazhdimësi  |
| Menaxhimi joefikas i kontratave/projekteve | 7 | 9 | 63 | Krijimi i Sektorit për Menaxhimin e Projekteve dhe Trajnimi i personelit për menaxhimin e kontratave/projektit | Kryetari i Komunës, Kuvendi Komuna, Njësia e prokurimit dhe Njësia e Burimeve Njerëzore | Në vazhdimësi |
| **3.** | **ZHVILLIMI EKONOMIK LOKAL DHE BUJQËSIA** | Mungesa apo mos rishikimi dhe përditësimi i dokumenteve strategjike për zhvillim ekonomik lokal  | Ligjet, aktet nënligjore; dhe aktet e brendshme të komunës |  4 |  9 |  36 | Hartimi, rishikimi dhe përditësimi si dhe miratimi i dokumenteve strategjike për zhvillim ekonomik të komunës  | Drejtoria për Zhvillim Ekonomik  | Deri në tremujorin e Dytë 2023 |
| Qëllimet dhe prioritetet e zhvillimit ekonomik të komunës të paqarta dhe jo-transparente. | 6 | 8 |  48 | Rishikimi i prioriteteve të zhvillimit ekonomik të komunës | Kryetari i Komunës, Drejtoria për Zhvillim Ekonomik  | Deri në tremujorin e katërt 2023 |
| Të sigurohet pjesëmarrja e të gjitha palëve relevante gjatë hartimit dhe caktimit të prioriteteve të zhvillimit komunal. |
| Kritere jo të qarta dhe transparencë e pa mjaftueshme në ndarjen e subvencioneve për zhvillim e bujqësisë dhe sektorëve tjerë | 1 | 9 | 9 | Të zhvillohet rregullativa e brendshme duke përcaktuar kritere dhe procedura të qarta për ndarjen e subvencioneve dhe për të parandaluar vendime arbitrare dhe praktika korruptive | Drejtoria për Zhvillim Ekonomik  | Në baza vjetore |
| Pjesëmarrja e shoqërisë civile në vlerësimin e kërkesave për ndarjen e subvencioneve | Kryetari i Komunës; Drejtoria për Zhvillim Ekonomik  | Në vazhdimësi |
| Kualifikimi i pamjaftueshëm i personelit për hartimin dhe mbikëqyrjen e zbatimit të dokumenteve për zhvillimin ekonomik lokal | 3 | 9 | 27 | Të sigurohet personel adekuat profesional për zhvillimin ekonomik lokal | Kryetari i Komunës; Drejtoria për Zhvillim Ekonomik dhe Njësia e Burimeve Njerëzore  | Në vazhdimësi |
| Të sigurohet trajnimi i stafit në fushën e zhvillimin ekonomik lokal |
| Mbikëqyrja jo efikase mbi zbatimin e aktiviteteve të zhvillimit ekonomik lokal  | 3 | 9 | 27 | Kontrollimi dhe raportimi i rregullt për zbatimin e aktiviteteve të zhvillimit ekonomik lokal | Kryetari i Komunës, Drejtoria për Zhvillim Ekonomik  |
| **4.** | **PLANIFIKIMI URBAN DHE RURAL** | Mangësi në rregullativen e brendshme që lidhet me fushën e planifikimit urban dhe rural | Ligjet, aktet nënligjore; aktet e brendshme të komunës dhe planet rregullative urbane  | 4 | 9 | 36 | Hartimi, miratimi dhe zbatimi i Planit Zhvillimor dhe të Hartave Zonale | Drejtoria për Urbanizëm dhe Mbrojtje të Mjedisitdhe Kryetari i Komunës, | Deri në tremujorin e dytë 2023 |
| Zbatim jo i plotë i rregullatives së brendshme që lidhen me fushën e planifikimit urban dhe rural | 5 | 9 | 45 | Të rritet mbikëqyrja e zbatimit të rregullatives së brendshme | Drejtoria për Urbanizëm dhe Mbrojtje të Mjedisit dhe Njësia e Burimeve Njerëzore | Në vazhdimësi |
| Të sigurohet trajnimi i stafit në fushën e planifikimit urban dhe rural |
| Mbikëqyrja jo efikase mbi zbatimin e aktiviteteve të planifikimit urban dhe rural | 5 | 8 | 40 | Kontrollimi dhe raportimi i rregullt për zbatimin e aktiviteteve të planifikimit urban dhe rural | Kryetari i Komunës, Drejtoria për Urbanizëm dhe Mbrojtje të Mjedisit |
| **5.** | **STANDARDET E NDËRTIMIT DHE KONTROLLI**  | Mungesa e kontrolleve konsistente mbi ndërtimet (vend punishtet) | Ligjet, aktet nënligjore; aktet e brendshme të komunës dhe planet rregullative urbane | 7 | 9 | 63 | Shtimi i kontrolleve në vendet e ndërtimit, me qëllim të ndalimit me kohë të ndërtimeve pa leje. | Kryetari i Komunës, Drejtoria për Urbanizëm dhe Mbrojtje të Mjedisit | Në vazhdimësi |
| Mungesë e stafit adekuat për kontrollimin e ndërtimeve  | 3 | 10 | 30 | Të sigurohet personel adekuat profesional për planifikim urban dhe rural | Drejtoria për Urbanizëm dhe Mbrojtje të Mjedisit  | Deri në tremujorin e dytë 2023 |
| Të sigurohet trajnimi i stafit në fushën e planifikimit urban dhe rural | Drejtoria për Urbanizëm dhe Mbrojtje të Mjedisit dhe Njësia e Burimeve Njerëzore | Në vazhdimësi |
| **6.** | **INSPEKTIMET**  | Mungesa e planifikimit të duhur të inspektimeve  | Ligjet, aktet nënligjore; aktet e brendshme të komunës  | 3 | 7 | 21 | Të sigurohet plani vjetor i inspektimeve për çdo fushë duke u bazuar në vlerësimin e rrezikut.  | Drejtoria për Punë Inspektuese | Në vazhdimësi |
| Mungesa e kapaciteteve profesionale të inspektorëve | 5 | 8 | 40 | Organizimi i trajnimeve profesionale për inspektoret  | Drejtoria e inspektimeve, Njësia e Burimeve Njerëzore | Në vazhdimësi |
| Numër i pamjaftueshëm i inspektorëve | 3 | 8 | 24 | Të sigurohet numër i mjaftueshëm i inspektorëve nga personeli i brendshëm i komunës ose punësime të reja  | Drejtoria e inspektimeve, Njësia e Burimeve Njerëzore | Deri në tremujorin e katër 2023 |
| **7.**  | **ARSIMI PUBLIK** | Planifikimi i shërbimeve arsimore jo adekuat dhe i paefektshëm | Ligjet, aktet nënligjore; aktet e brendshme të komunës | 3 | 9 | 36 | Të sigurohet planifikim i shërbimeve arsimore bazuar në nevojat aktuale | Drejtoria e Arsimit | Deri në tremujorin e tretë 2023 |
| Inspektimet e pa mjaftueshme të procesit mësimor  | 3 | 8 | 24 | Të hartohet plani i inspektimeve dhe mbikëqyrja e zbatimit të tij  | Drejtoria e Arsimit | Në vazhdimësi |
| **8.** | **SHËNDETI PRIMAR** | Hapësira dhe Infrastruktura shëndetësore o efikase në ofrimin e shërbimeve shëndetësore. | Ligjet, aktet nënligjore; aktet e brendshme të komunës si dhe planet dhe strategjitë në shëndetësi  | 5 | 7 | 35 | Rishikimi dhe revidimi i prioriteteve për përmirësime në infrastrukturë dhe sigurimin e hapësirave të nevojshme për shërbime shëndetësore. | Drejtoria për Shëndetësi dhe Mirëqenie Sociale | Në vazhdimësi  |
| Mangësi në rregullativen e brendshme lidhur me ofrimin e shërbimeve shëndetësore dhe zbatimi jo i plotë i saj  | 3 | 9 | 36 | Të rishikohet rregullativa e brendshme me qëllim të përmirësimit dhe plotësimit.  | Drejtoria për Shëndetësi dhe Mirëqenie Sociale | Deri në tremujorin e dytë 2023 |
| Të shtohet kontrolli i zbatimit të rregullatives.  | Drejtoria për Shëndetësi dhe drejtuesit e institucioneve shëndetësore  | Në vazhdimësi  |
| **9.**  | **SHËRBIMET PUBLIKE**  | Efikasitetit, efektivitetit, cilësia dhe transparencës jo e kënaqshme në ofrimin e shërbimeve publike  | Ligjet, aktet nënligjore; aktet e brendshme të komunës si dhe planet dhe strategjitë në shëndetësi | 5 | 8 | 40 | Të zhvillohen aktet nënligjore si dhe qartësimi i procedurave për lejet për shërbimet përkatëse publike. | Drejtoria përkatëse për shërbime publike dhe licencimin e tyre | Në vazhdimësi |
| Të krijohen aplikacione elektronike për shërbimet publike që mund të ofrohen në mënyre elektronike apo të ofrohen ato shërbime përmes platformës E-KOSOVA | Drejtoria për Administratë dhe njësia e TIK-ut  | Në vazhdimësi |
| Të zvogëlohet mundësia e kontakteve mes palëve të interesuara dhe zyrtarit që merr vendim (vendimi të merret nga zyrtari profesional, ndërsa pagesa dhe dërgimi i vendimit të bëhet në zyrat pritëse nga zyrtari tjetër | Mbikëqyrësi i shërbimeve publike  | Në vazhdimësi  |
| Të rritet profesionalizmi i stafit përmes trajnimeve, shkëmbimit të përvojave, punëtorive  | Drejtoria përkatëse për Shërbime Publike dhe Njësia e Burimeve Njerëzore |  |
|  **10.** | **KOMUNIKIMI ME PALË TË JASHTME TË INTERESIT** | Mungesa e transparencës dhe konsultimeve me palë të jashtme të interesit gjatë hartimit të rregulloreve dhe buxheteve komunale | Ligjet, aktet nënligjore; aktet e brendshme të komunës  | 2 | 8 | 16 | Të rritet transparenca dhe të merren masa për konsultime me palë të jashtme të interesit gjatë zhvillimit të rregulloreve komunale dhe të buxhetit (postimi i projekt-rregulloreve në ueb faqe, inicimi i diskutimeve publike, fokus grupe etj.) | Zyra për Informim  | Në vazhdimësi |
| Mungesa e partneritetit me shoqërinë civile në fushën e anti-korrupsionit dhe bashkëpunimit me komunitetin e bizneseve | 5 | 9 | 45 | Të zhvillohen partneritete me shoqërinë civile në fushën e anti-korrupsionit duke themeluar grupe pune teknike për menaxhimin e riskut në fushat e ndjeshme dhe të brishta ndaj korrupsionit dhe të sigurohet përfshirja e OJQ-ve.  |
| Të forcohen mekanizmat e konsultimeve me bizneset përmes takimeve periodike konsultative |
| Të rritet rrjedha e informacionit drejt medias dhe publikut lidhur me parandalimin e korrupsionit dhe të aktiviteteve të luftës kundër tij.  |